लखनऊ पहुंचते ही अखिलेश यादव गिरफ्तार  
सपा के प्रदेश अध्यक्ष एवं सांसद अखिलेश यादव को दिल्ली से लखनऊ आने पर अमौसी हवाई अड्डे के बाहर पुलिस ने गिरफ्तार कर लिया।
समाजवादी पार्टी द्वारा उत्तर प्रदेश सरकार की नीतियों के खिलाफ किए जा रहे तीन दिवसीय आंदोलन के अंतिम दिन बुधवार को सपा के प्रदेश अध्यक्ष एवं सांसद अखिलेश यादव को दिल्ली से लखनऊ आने पर अमौसी हवाई अड्डे के बाहर पुलिस ने गिरफ्तार कर लिया।  समाजवादी पार्टी प्रवक्ता राजेन्द्र चौधरी ने बताया कि प्रदेश अध्यक्ष अखिलेश यादव को पुलिस ने सुबह सवा नौ बजे के करीब उस समय गिरफ्तार कर लिया जब वे दिल्ली से लखनऊ पहुंच कर अमौसी हवाई अड्डे से बाहर आ रहे थे।  उल्लेखनीय है कि प्रदेश की कानून व्यवस्था, भ्रष्टाचार और सरकार की नीतियों के विरोध में समाजवादी पार्टी द्वारा गत सोमवार से तीन दिवसीय प्रदेशव्यापी जन-आंदोलन किया जा रहा है।